Иван Вазов
От дол в дол…

chitanka.info

От дол във дол, от връх на връх

вървим цял ден — и те край немат.

В дълбок покой, в вековен глъх

безлюдните пустини дремат.

И се назад, и се далек

остая живий свят зад нази

и отчужден от моя век,

усещам се във друг мир ази.

Мир първобитен, неначет

от злото — гений на страданье,

кога бог викнал на тоз свет:

„Живей в блаженство… и в незнанье!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.